కీర్తన 82
ఆసాపు కీర్తన.
1 దేవుడు గొప్ప సభలో నిలబడి ఉన్నారు;
ఆయన దైవముల మధ్య తీర్పు ఇస్తారు:
2 “మీరు ఎంతకాలం అన్యాయాలను సమర్థిస్తారు
దుష్టులకు పక్షపాతం చూపిస్తారు?
సెలా
3 బలహీనులు, తండ్రిలేనివారి పక్షం వహించండి;
పేదలకు అణచివేయబడిన వారికి న్యాయం చేయండి.
4 బలహీనులను అవసరతలో ఉన్నవారిని కాపాడండి;
దుష్టుల చేతి నుండి వారిని విడిపించండి.
5 “వారికి ఏమి తెలియదు, వారు ఏమి గ్రహించరు.
వారు చీకటిలో తిరుగుతారు;
భూమి పునాదులు కదిలిపోయాయి.
6 “ ‘మీరు “దేవుళ్ళు”;
మీరంతా మహోన్నతుని కుమారులు.’
7 అయితే మీరు ఇతర మనుష్యుల్లా చస్తారు;
ఇతర పాలకుల్లా మీరు కూలిపోతారు, అని నేనన్నాను.”
8 ఓ దేవా, లేవండి, భూమికి తీర్పు తీర్చండి,
ఎందుకంటే అన్ని దేశాలు మీ వారసత్వంగా ఉన్నాయి.