కీర్తనల
గ్రంథం
మొదటి గ్రంథము
1
కీర్తనలు 1–41
1 దుష్టుల సలహాను పాటించక
పాపులు కోరుకునే మార్గంలో నిలబడక
ఎగతాళి చేసేవారి
గుంపుతో కూర్చోక,
2 యెహోవా ధర్మశాస్త్రాన్ని బట్టి ఆనందిస్తూ,
రాత్రింబగళ్ళు దాన్ని ధ్యానిస్తూ ఉండేవారు ధన్యులు.
3 వారు నీటికాలువల ప్రక్కన నాటబడి,
ఆకులు వాడిపోకుండ,
సరియైన కాలంలో ఫలమిచ్చే చెట్టులా ఉంటారు
వారు చేసేవాటన్నిటిలో వృద్ధిచెందుతారు.
4 అయితే దుష్టులు అలా ఉండరు!
వారు గాలికి కొట్టుకుపోయే
పొట్టులా ఉంటారు.
5 కాబట్టి న్యాయతీర్పులో దుష్టులు,
నీతిమంతుల సభలో పాపులు నిలబడరు.
6 నీతిమంతుల మార్గం యెహోవాకు తెలుసు,
దుష్టుల మార్గం నాశనానికి నడిపిస్తుంది.