కీర్తన 100
స్తుతి అర్పణ కీర్తన
1 భూలోకమంతా యెహోవాను స్తుతిస్తూ ఆనంద ధ్వనులు చేయాలి.
2 సంతోష పూర్వకంగా యెహోవాను సేవించండి;
పాడుతూ ఆయన సన్నిధిలోకి రండి.
3 యెహోవాయే దేవుడని గ్రహించండి.
ఆయనే మన సృష్టికర్త, మనం ఆయన వారం;
మనం ఆయన ప్రజలం, ఆయన మేపే గొర్రెలం.
4 కృతజ్ఞతతో ఆయన ద్వారాల గుండా ప్రవేశించండి,
స్తుతితో ఆయన ఆవరణంలోకి ప్రవేశించండి;
ఆయనకు వందనాలు చెల్లించండి, ఆయన నామమును స్తుతించండి.
5 యెహోవా మంచివారు ఆయన మారని ప్రేమ శాశ్వతమైనది;
ఆయన నమ్మకత్వం తరతరాలకు ఉంటుంది.