కీర్తన 110
దావీదు కీర్తన.
1 యెహోవా నా ప్రభువుతో* చెప్పిన మాట:
“నేను నీ శత్రువులను
నీ పాదపీఠంగా చేసే వరకు
నీవు నా కుడిచేతి వైపున కూర్చో.”
2 యెహోవా, “నీ శత్రువుల మధ్య పరిపాలించు!” అని అంటూ,
సీయోను నుండి మీ శక్తివంతమైన రాజదండాన్ని విస్తరిస్తూ, అంటారు,
3 మీ యుద్ధ దినాన
మీ దళాలు ఇష్టపూర్వకంగా వస్తాయి.
పవిత్ర వైభవాన్ని ధరించుకున్నవారై
ఉదయపు గర్భం నుండి మంచులా
మీ యువకులు మీ దగ్గరకు వస్తారు.
4 “మెల్కీసెదెకు క్రమంలో,
నీవు నిరంతరం యాజకునిగా ఉన్నావు”
అని యెహోవా ప్రమాణం చేశారు
ఆయన తన మనస్సు మార్చుకోరు.
5 ప్రభువు† మీ కుడి ప్రక్కనే ఉన్నాడు;
తన ఉగ్రత దినాన ఆయన రాజులను తుత్తునియలుగా చేస్తాడు.
6 అతడు దేశాలను శిక్షిస్తాడు వారి భూములను శవాలతో నింపుతాడు;
అతడు సర్వ భూమిపై పాలకులను ముక్కలు చేస్తాడు.
7 దారిలో అతడు వాగు నీళ్లు త్రాగుతాడు,
కాబట్టి అతడు తల పైకెత్తుతాడు.
* కీర్తన 110:1 లేదా ప్రభువు † కీర్తన 110:5 లేదా నా ప్రభువు మీ కుడి ప్రక్కనే ఉన్నారు;