కీర్తన 124
దావీదు యాత్రకీర్తన.
1-5 మనుష్యులు మనపై దాడి చేసినప్పుడు
వారి కోపం మనపై రగులుకొన్నప్పుడు
యెహోవా మనకు తోడై ఉండకపోతే
వారు మనల్ని సజీవంగానే మ్రింగివేసేవారు;
వరద మన మీదుగా పొర్లి ఉండేది,
జలప్రవాహం మనల్ని ముంచేసి
జలప్రవాహాల పొంగు మనల్ని తుడిచిపెట్టి ఉండేది
అని ఇశ్రాయేలు చెప్పును గాక.
6 వారి పళ్లు మనల్ని చీల్చివేయటానికి అనుమతించని
యెహోవాకు స్తుతి చెల్లును గాక.
7 వేటగాని ఉరి నుండి పక్షి తప్పించుకున్నట్లుగా
మనం తప్పించుకున్నాము;
ఉరి తెగిపోయింది,
మనం తప్పించుకున్నాము.
8 భూమ్యాకాశాలను సృజించిన
యెహోవా నామంలోనే మనకు సహాయం లభిస్తుంది.