కీర్తన 138
దావీదు కీర్తన.
1 యెహోవా, నా పూర్ణహృదయంతో మీకు కృతజ్ఞతాస్తుతులు చెల్లిస్తున్నాను;
“దేవుళ్ళ” ఎదుట నేను మీకు స్తుతులు పాడతాను.
2 మీ పరిశుద్ధాలయం వైపు నమస్కరిస్తూ,
మీ మారని ప్రేమను బట్టి మీ నమ్మకత్వాన్ని బట్టి,
మీ నామాన్ని స్తుతిస్తాను,
ఎందుకంటే మీ ప్రఖ్యాతి కంటే మీ శాసనాలను
మీరు అధికంగా ఘనపరిచారు.
3 నేను మొరపెట్టినప్పుడు మీరు నాకు జవాబిచ్చారు;
మీరు నన్ను ధైర్యపరిచారు.
4 యెహోవా, భూరాజులందరూ మీ నోటి నుండి మీ శాసనాలు విన్నప్పుడు
మీకు కృతజ్ఞతాస్తుతులు చెల్లించుదురు గాక.
5 యెహోవా మహిమ గొప్పది కాబట్టి,
వారు యెహోవా యొక్క మార్గాల గురించి పాడుదురు గాక.
6 యెహోవా మహోన్నతుడైనప్పటికి ఆయన దీనులపై దయ చూపిస్తారు;
ఆయన దూరం నుండే గర్విష్ఠులను పసిగడతారు.
7 నేను కష్టంలో చిక్కుకున్నా
మీరు నా జీవితాన్ని కాపాడండి.
నా శత్రువుల కోపం నుండి నన్ను కాపాడడానికి మీ చేతిని చాచారు;
మీ కుడిచేతితో నన్ను రక్షిస్తారు.
8 యెహోవా నాకు శిక్ష విముక్తి చేస్తారు;
యెహోవా, మీ మారని ప్రేమ శాశ్వతమైనది,
మీ చేతిపనిని వదిలిపెట్టకండి.