కీర్తన 87
కోరహు కుమారుల కీర్తన. ఒక గీతము.
1 యెహోవా తన పట్టణాన్ని పరిశుద్ధ పర్వతంపై స్థాపించారు.
2 యాకోబు ఇతర నివాసాలన్నిటికంటె
యెహోవా సీయోను గుమ్మాలను ఎక్కువగా ప్రేమిస్తారు.
3 దేవుని పట్టణమా, నీ గురించి
గొప్ప విషయాలు చెప్పబడ్డాయి.
సెలా
4 “నేను రాహాబు* బబులోనును
నన్ను గుర్తించిన వారిగా లెక్కిస్తాను
అలాగే ఫిలిష్తియా, తూరు కూషు† కూడా,
‘ఇది సీయోనులో పుట్టింది’ ” అని వారంటారు.
5 నిజమే, సీయోను గురించి ఇలా అంటారు,
“ఇది అది కూడా ఆమెలోనే జన్మించాయి,
మహోన్నతుడు తానే సీయోనును స్థాపిస్తారు.”
6 యెహోవా పౌరుల పేర్లు నమోదు చేసేటప్పుడు
“ఇది సీయోనులో జన్మించింది” అని గుర్తిస్తారు.
సెలా
7 వారు వాయిద్యాలు వాయిస్తుండగా,
“నా ఊటలన్నీ మీలోనే ఉన్నాయి” అని వారు పాడతారు.
* కీర్తన 87:4 ఈజిప్టు యొక్క కావ్య నామము. పురాతన సాహిత్యంలో గందరగోళాన్ని సూచించే పౌరాణిక సముద్ర రాక్షసుడి పేరు. † కీర్తన 87:4 అంటే, నైలు ఉపరితల ప్రాంతం