కీర్తన 127
సొలొమోను యాత్రకీర్తన.
1 యెహోవా ఇల్లు కడితేనే తప్ప
దానిని కట్టే వారి శ్రమ అంతా వ్యర్థమే.
యెహోవా పట్టణాన్ని కావలి ఉండకపోతే
దాన్ని కాపలా కాసేవారు నిలబడి కాయడం వ్యర్థమే.
2 మీరు ప్రొద్దున్నే లేచి
ఆలస్యంగా పడుకొంటూ,
కష్టపడి పని చేస్తూ ఆహారం తినడం వ్యర్థమే.
ఆయన ప్రేమించేవారు నిద్రిస్తునప్పుడు కూడా యెహోవా సమకూరుస్తారు.
3 పిల్లలు యెహోవా ఇచ్చే స్వాస్థ్యం,
గర్భఫలం ఆయన ఇచ్చే బహుమానం.
4 యవ్వనకాలంలో పుట్టిన పిల్లలు
వీరుని చేతిలో బాణాలవంటివారు.
5 వారితో తన అంబులపొదిని
నింపుకున్నవాడు ధన్యుడు.
గుమ్మంలో తమ విరోధులను ఎదుర్కొన్నప్పుడు
వారు అవమానం పొందరు.